《登翠微恭望长陵有述》
明代·陆深

春深王气蔼重重，身到中天望转浓。近接星辰看拱极，遥从江汉识朝宗。

风回乔木千章合，时有祥云五色封。一自鼎湖仙去后，万年弓剑閟真龙。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。